b'\n_START_ARTICLE_\nMeryl Streep\n_START_SECTION_\nBiografija\n_START_PARAGRAPH_\nMeryl Streep gim\xc4\x97 1949\xc2\xa0m. bir\xc5\xbeelio 22 d. Naujajame D\xc5\xbeersyje, JAV. Aktor\xc4\x97s t\xc4\x97vas Harry William Streep buvo farmacininkas, mama Mary V. Streep buvo aktor\xc4\x97. Streep mama buvo \xc5\xa1veicar\xc5\xb3, airi\xc5\xb3 ir angl\xc5\xb3 kilm\xc4\x97s, o t\xc4\x97vas\xc2\xa0\xe2\x80\x93 dan\xc5\xb3 kilm\xc4\x97s. Streep buvo aukl\xc4\x97jama presbiterioni\xc5\xa1kai. Ji turi du jaunesnius brolius Dana ir Harry. Streep u\xc5\xbeaugo Bernardsville miestelyje, Niud\xc5\xbeersyje, kur mok\xc4\x97si \xe2\x80\x9eBernards High School\xe2\x80\x9c. Ji gavo dramos bakalaur\xc4\x85 Vassar koled\xc5\xbee 1971\xc2\xa0m. V\xc4\x97liau ji gavo magistro laipsn\xc4\xaf Yale dramos mokykloje._NEWLINE_Meryl Streep buvo susi\xc5\xbead\xc4\x97jusi su aktoriumi John Cazale, ta\xc4\x8diau jis mir\xc4\x97 1978\xc2\xa0m. nuo kaul\xc5\xb3 v\xc4\x97\xc5\xbeio. Tais pa\xc4\x8diais metais Meryl Streep i\xc5\xa1tek\xc4\x97jo u\xc5\xbe skulptoriaus Don Gummer. Jie kartu turi keturis vaikus: Henry Gummer (g. 1979), Mary Willa Gummer (Mamie Gummer) (g. 1983), Grace Jane Gummer (g. 1986), Louisa Jacobson Gummer (g. 1991). Henry yra muzikantas, o Mamie ir Grace\xc2\xa0\xe2\x80\x93 aktor\xc4\x97s. Mamie kartu su Meryl suvaidino filme Evening.\n_START_SECTION_\nAnkstyvoji karjera\n_START_PARAGRAPH_\nStreep pasirod\xc4\x97 keliuose teatro pastatymuose Niujorke, kuomet pabaig\xc4\x97 Yale dramos mokykl\xc4\x85, \xc4\xafskaitant New York Shakespeare Festivalio pastatymus Henry V, The Taming of the Shrew, Measure for Measure, kuriame vaidino su John Cazale, kuris v\xc4\x97liau tapo jos su\xc5\xbead\xc4\x97tiniu. Ji vaidino Brodv\xc4\x97juje Brecht/Weill miuzikle Happy End, ir laim\xc4\x97jo Obie apdovanojim\xc4\x85 u\xc5\xbe pasirodym\xc4\x85 Alice at the Palace._NEWLINE_Streep prad\xc4\x97jo bandyti vaidinti filmuose ir v\xc4\x97liau prisimin\xc4\x97 nes\xc4\x97kming\xc4\x85 bandym\xc4\x85 vaidinti Dino De Laurentiis filme King Kong. De Laurentiis pakomentavo savo s\xc5\xabnui ital\xc5\xb3 kalba "Ji bjauri. Kam tu man j\xc4\x85 atvedei? (\xe2\x80\x9cShe\xe2\x80\x99s ugly. Why did you bring me this thing? ") ir buvo \xc5\xa1okiruotas, kuomet Streep atsak\xc4\x97 jam skland\xc5\xbeia ital\xc5\xb3 kalba. Meryl pirmasis pilnametra\xc5\xbeis filmas buvo Julia (1976), kuriame ji suvaidino ma\xc5\xbe\xc4\x85, bet lemiam\xc4\x85 rol\xc4\x99. Tuo metu Streep gyveno Niujorke su savo su\xc5\xbead\xc4\x97tiniu, aktoriumi John Cazale, kuriam buvo diagnozuotas kaul\xc5\xb3 v\xc4\x97\xc5\xbeys. Jis vaidino filme Elni\xc5\xb3 med\xc5\xbeiotojas (1978) ir Streep buvo patenkinta, kad gavo ma\xc5\xbe\xc4\x85 rol\xc4\x99, nes tai leido jai b\xc5\xabti su Cazale filmavimo metu. Ji nebuvo ypatingai susidom\xc4\x97jusi vaidmeniu, komentuodama: "Jiems reik\xc4\x97jo merginos, \xc4\xafsiterpusios tarp dviej\xc5\xb3 vyr\xc5\xb3 ir a\xc5\xa1 tokia buvau.\xe2\x80\x9d (\xe2\x80\x9cThey needed a girl between the two guys and I was it. ")_NEWLINE_Ji suvaidino pagrindin\xc4\xaf vaidmen\xc4\xaf televizijos seriale Holocaust (1978), arij\xc5\xb3 moter\xc4\xaf, i\xc5\xa1tek\xc4\x97jusi\xc4\x85 u\xc5\xbe \xc5\xbeyd\xc5\xb3 menininko naci\xc5\xb3 valdomoje Vokietijoje. V\xc4\x97liau ji paai\xc5\xa1kino, kad \xc4\x97m\xc4\x97si vaidmens, nes jai reik\xc4\x97jo pinig\xc5\xb3. Streep filmuotis keliavo \xc4\xaf Vokietij\xc4\x85 ir Austrij\xc4\x85, tuo tarpu Cazale pasiliko Niujorke. Gr\xc4\xaf\xc5\xbeusi Streep pamat\xc4\x97, jog Cazale liga progresavo ir slaug\xc4\x97 j\xc4\xaf iki jo mirties 1978\xc2\xa0m. kovo 12 d. Ji pasakojo apie savo sielvart\xc4\x85 ir ir vilt\xc4\xaf, jog darbas pad\xc4\x97s jai u\xc5\xbesimir\xc5\xa1ti; ji pri\xc4\x97m\xc4\x97 vaidmen\xc4\xaf filme The Seduction of Joe Tynan (1979) su Alan Alda, apie kur\xc4\xaf v\xc4\x97liau pasakojo, jog dirbo \xe2\x80\x9eautopilotu\xe2\x80\x9c. Vaidino Kat\xc4\x99 \xc5\xa0ekspyro pjes\xc4\x97je The Taming of the Shrew . Holocaust sulauk\xc4\x97 109 milijon\xc5\xb3 \xc5\xbei\xc5\xabrov\xc5\xb3 ir atne\xc5\xa1\xc4\x97 Meryl vie\xc5\xa1\xc4\x85 pripa\xc5\xbeinim\xc4\x85. Ji laim\xc4\x97jo Primetime Emmy apdovanojim\xc4\x85 u\xc5\xbe \xc5\xa1\xc4\xaf savo pasirodym\xc4\x85._NEWLINE_Elni\xc5\xb3 med\xc5\xbeiotojas (1978) buvo i\xc5\xa1leistas m\xc4\x97nesiu v\xc4\x97liau, kuomet Streep buvo nominuota Oskarui kaip Geriausia antro plano aktor\xc4\x97 u\xc5\xbe \xc5\xa1\xc4\xaf pasirodym\xc4\x85. 1978\xc2\xa0m. rugs\xc4\x97jo m\xc4\x97n. Meryl i\xc5\xa1tek\xc4\x97jo u\xc5\xbe skulptoriaus Don Gummer._NEWLINE_1979\xc2\xa0m. Streep suvaidino antro plano vaidmen\xc4\xaf Woody Allen filme Manhattan. Kalb\xc4\x97dama apie \xc5\xa1\xc4\xaf film\xc4\x85 ji prisipa\xc5\xbeino, jog iki \xc5\xa1iol dar nebuvo ma\xc4\x8diusi visi\xc5\xa1kai u\xc5\xbebaigto scenarijaus, nors jos scenos u\xc5\xbe\xc4\x97m\xc4\x97 tik \xc5\xa1e\xc5\xa1is puslapius. Papra\xc5\xa1yta pakomentuoti filmo Kramer prie\xc5\xa1 Kramer\xc4\xaf (1979) scenarij\xc5\xb3 susitikime su prodiuseriu Stan Jaffee, re\xc5\xbeisieriumi Robert Benton ir aktoriumi Dustin Hoffman, Streep tvirtino, jog moters vaidmuo neatstovavo daugeliui moter\xc5\xb3, kurios patyr\xc4\x97 santuokos \xc5\xbelugim\xc4\x85 ir kov\xc4\x85 d\xc4\x97l vaiko globos ir para\xc5\xa1ytas \xe2\x80\x9eper daug piktai\xe2\x80\x9c. Jaffee, Benton ir Hoffman sutiko su Streep ir scenarijus buvo per\xc5\xbei\xc5\xabr\xc4\x97tas. Benton leido Meryl para\xc5\xa1yti dialogus dviem savo scenoms, nepaisant keli\xc5\xb3 Hoffman\xe2\x80\x99o prie\xc5\xa1taravim\xc5\xb3. Jaffee ir Hoffman pasakojo apie Streep nenuilstamum\xc4\x85: "Ji nepaprastai daug dirba, tokiu mastu, jog ji tiesiog aps\xc4\x97sta. Manau, jog ji m\xc4\x85sto vien apie tai, k\xc4\x85 daro.\xe2\x80\x9d_NEWLINE_Streep sulauk\xc4\x97 kritik\xc5\xb3 pripa\xc5\xbeinimo u\xc5\xbe visus 1979\xc2\xa0m. pasirodymus, romantin\xc4\x99 komedij\xc4\x85 Manhattan, politin\xc4\x99 dram\xc4\x85 The Seduction of Joe Tynan ir teismin\xc4\x99 dram\xc4\x85 Kramer prie\xc5\xa1 Kramer\xc4\xaf. Kaip Geriausia antro plano aktor\xc4\x97 ji buvo apdovanota Los Angeles Film Critics Association apdovanojimu, National Board of Review apdovanojimu, ir National Society of Film Critics apdovanojimu u\xc5\xbe visus tris t\xc5\xb3 met\xc5\xb3 filmus. Taip pat u\xc5\xbe Kramer prie\xc5\xa1 Kramer\xc4\xaf ji laim\xc4\x97jo Oskar\xc4\x85 ir Auksin\xc4\xaf Gaubl\xc4\xaf.\n_START_SECTION_\n9-asis de\xc5\xa1imtmetis\n_START_PARAGRAPH_\nPo dviej\xc5\xb3 s\xc4\x97kming\xc5\xb3 antro plano vaidmen\xc5\xb3 s\xc4\x97kmingiausiuose 8-ojo de\xc5\xa1imtme\xc4\x8dio filmuose, Elni\xc5\xb3 med\xc5\xbeiotojas ir Kramer prie\xc5\xa1 Kramer\xc4\xaf, ir liaupsinama u\xc5\xbe \xc4\xafvairiapusi\xc5\xa1kus antro plano vaidmenis, Streep per\xc4\x97jo prie pagrindini\xc5\xb3 vaidmen\xc5\xb3. Pirmasis buvo Pranc\xc5\xabz\xc5\xb3 leitenanto moteris (1981), drama, kurioje Meryl vaidino su Jeremy Irons. Jie atliko dvigubus vaidmenis \xc5\xa1iuolaikin\xc4\x97je ir Viktorijos laik\xc5\xb3 istorijoje. New York Magazine viename straipsnyje ra\xc5\xa1\xc4\x97, jog nors daugelis praeities aktori\xc5\xb3 tur\xc4\x97davo savoti\xc5\xa1k\xc4\x85 identi\xc5\xa1kum\xc4\x85, Meryl tuo tarpu buvo \xe2\x80\x9echameleon\xc4\x97\xe2\x80\x9c, pasiruo\xc5\xa1usi suvaidinti bet koki\xc4\x85 rol\xc4\x99. U\xc5\xbe \xc5\xa1\xc4\xaf savo darb\xc4\x85 Streep buvo apdovanota pirmuoju BAFTA apdovanojimu._NEWLINE_Kitame filme, psichologiniame trileryje Still of the Night (1982), Meryl bendradarbiauja su Robert Benton, Kramer prie\xc5\xa1 Kramer\xc4\xaf re\xc5\xbeisieriumi, ir vienais i\xc5\xa1 pagrindini\xc5\xb3 aktori\xc5\xb3 Roy Scheider ir Jessica Tandy. Filme Sofijos pasirinkimas (1982), ji vaidina lenk\xc4\x99, i\xc5\xa1gyvenusi\xc4\x85 holokaust\xc4\x85. Streep pasirodymas ir ai\xc5\xa1kus meistri\xc5\xa1kumas, pam\xc4\x97gd\xc5\xbeiojant lenki\xc5\xa1k\xc4\x85 akcent\xc4\x85, iki \xc5\xa1iol liaupsinamas. William Styron, kuris para\xc5\xa1\xc4\x97 roman\xc4\x85, nor\xc4\x97jo, kad Sophie vaidint\xc5\xb3 Ursula Andress, ta\xc4\x8diau Streep buvo pasiry\xc5\xbeusi gauti \xc5\xa1\xc4\xaf vaidmen\xc4\xaf. Ji \xc4\xafsigijo piratin\xc4\x99 scenarijaus kopij\xc4\x85, nu\xc4\x97jo pas Alan J. Pakula ir atsiklaupusi pra\xc5\xa1\xc4\x97 duoti jai vaidmen\xc4\xaf. Streep filmavosi \xe2\x80\x9epasirinkimo\xe2\x80\x9c scenoje tik kart\xc4\x85 ir atsisak\xc4\x97 j\xc4\x85 kartoti, nes scena jai buvo nepaprastai skausminga ir emoci\xc5\xa1kai sekinanti. Tarp keli\xc5\xb3 \xc4\xaf\xc5\xbeymi\xc5\xb3 apdovanojim\xc5\xb3, Streep laim\xc4\x97jo Oskar\xc4\x85 kaip Geriausia aktor\xc4\x97. Savo s\xc4\x97km\xc4\x99 ji toliau t\xc4\x99s\xc4\x97 biografiniame filme Silkwood (1983), kuriame ji pirm\xc4\x85 kart\xc4\x85 vaidino reali\xc4\x85 asmenyb\xc4\x99, Karen Silkwood. Interviu su Roger Ebert, Meryl pasakojo apie ruo\xc5\xa1im\xc4\x85si \xc5\xa1iam vaidmeniui ir sak\xc4\x97, jog ji susitiko su \xc5\xbemon\xc4\x97mis, kurie pa\xc5\xbeinojo Silkwood, kad gal\xc4\x97t\xc5\xb3 daugiau apie j\xc4\x85 su\xc5\xbeinoti, ir pasteb\xc4\x97jo, kad kiekvienas \xc5\xbemogus mat\xc4\x97 skirting\xc4\x85 Karen pus\xc4\x99. D\xc4\x97l to, Streep koncentravosi \xc4\xaf Silkwood gyvenimo \xc4\xafvykius ir galiausiai padar\xc4\x97 i\xc5\xa1vad\xc4\x85: "A\xc5\xa1 nesistengiau \xc4\xafsik\xc5\xabnyti \xc4\xaf Karen. A\xc5\xa1 tiesiog stengiausi \xc5\xbei\xc5\xabr\xc4\x97ti \xc4\xaf tai, k\xc4\x85 ji padar\xc4\x97. A\xc5\xa1 surinkau vis\xc4\x85 informacij\xc4\x85, kuri\xc4\x85 tik gal\xc4\x97jau rasti\xe2\x80\xa6 Ir galiausiai a\xc5\xa1 per\xc5\xbei\xc5\xabr\xc4\x97jau jos gyvenimo \xc4\xafvykius ir pasistengiau suprasti j\xc4\x85. "_NEWLINE_Kiti jos filmai buvo romantin\xc4\x97 komedija Falling in Love (1984), kurioje ji vaidino su Robert De Niro, ir brit\xc5\xb3 drama, Plenty (1985). Roger Ebert apib\xc5\xabdino Streep pasirodym\xc4\x85 filme Plenty, teigdamas, kad ji perteik\xc4\x97 \xe2\x80\x9edid\xc5\xbeiul\xc4\xaf subtilum\xc4\x85; sunku vaidinti nesubalansuot\xc4\x85, neuroti\xc5\xa1k\xc4\x85, pra\xc5\xbe\xc5\xabting\xc4\x85 sau moter\xc4\xaf, ir suvaidinti j\xc4\x85 su tokiu \xc5\xa1velnumu ir \xc5\xbeavesiu\xe2\x80\xa6_NEWLINE_Filme Out of Africa (1985) Meryl suvaidino dan\xc5\xb3 ra\xc5\xa1ytoj\xc4\x85 Karen Blixen. Filme taip pat vaidino Robert Redford. Filmas sulauk\xc4\x97 kritik\xc5\xb3 pripa\xc5\xbeinimo. Sekan\xc4\x8diuose dviejuose filmuose, Heartburn (1986) ir Ironweed (1987), Streep vaidino su Jack Nicholson. Filme A Cry in the Dark (1988), ji vaidino tikr\xc4\x85 asmenyb\xc4\x99, Lindy Chamberlain, Australijos moter\xc4\xaf, kuri buvo kaltinama savo ma\xc5\xbeamet\xc4\x97s dukros nu\xc5\xbeudymu sensacingoje byloje, kurioje Chamberlain tvirtino, kad jos k\xc5\xabdik\xc4\xaf pa\xc4\x97m\xc4\x97 dingas. U\xc5\xbe \xc5\xa1\xc4\xaf film\xc4\x85 Streep laim\xc4\x97jo Australian Film Institute apdovanojim\xc4\x85, Kan\xc5\xb3 film\xc5\xb3 festivalyje laim\xc4\x97jo Geriausios aktor\xc4\x97s apdovanojim\xc4\x85, New York Film Critics Circle apdovanojim\xc4\x85 ir buvo nominuota dar keliems apdovanojimams._NEWLINE_Filme She-Devil (1989), Streep suvaidino savo pirm\xc4\x85j\xc4\xaf komedijin\xc4\xaf vaidmen\xc4\xaf kartu su Roseanne Barr.\n_START_SECTION_\n10-asis ir 1-asis de\xc5\xa1imtme\xc4\x8diai\n_START_PARAGRAPH_\nNuo 1984\xc2\xa0m. iki 1990\xc2\xa0m., Streep laim\xc4\x97jo \xc5\xa1e\xc5\xa1is People\xe2\x80\x99s Choice apdovanojimus kaip M\xc4\x97gstamiausia kino filmo aktor\xc4\x97 ir 1990\xc2\xa0m., \xc4\xafvardinta kaip M\xc4\x97gstamiausia pasaulio aktor\xc4\x97 (World Favorite)._NEWLINE_10-jame de\xc5\xa1imtmetyje, Streep suvaidino daug \xc4\xafvairi\xc5\xb3 vaidmen\xc5\xb3, \xc4\xafskaitant ir apdujusi\xc4\x85 aktor\xc4\x99 filme Postcards from the Edge, kuris pastatytas pagal Carrie Fisher roman\xc4\x85. Filme taip pat vaidina Dennis Quaid ir Shirley MacLaine. Streep ir Goldie Hawn nor\xc4\x97jo kartu suvaidinti filme. Apsvarst\xc4\x99 daug \xc4\xafvairi\xc5\xb3 projekt\xc5\xb3, jos pasirinko film\xc4\x85 Thelma and Louise, ta\xc4\x8diau Streep n\xc4\x97\xc5\xa1tumas sutapo su filmavimu, tod\xc4\x97l prodiuseriai nusprend\xc4\x97 dirbti su Susan Sarandon ir Geena Davis. V\xc4\x97liau jos nusifilmavo juodojo humoro komedijoje Death Becomes Her su Bruce Willis._NEWLINE_Streep kartu su Glenn Close pasirod\xc4\x97 filme The House of the Spirits, su Clint Eastwood filme The Bridges of Madison County, v\xc4\x97liau sek\xc4\x97 filmai The River Wild, Marvin\'s Room (su Diane Keaton ir Leonardo DiCaprio), Tai, kas svarbiausia ir Music of the Heart (ruo\xc5\xa1damasi \xc5\xa1iam vaidmeniui ji i\xc5\xa1moko groti smuiku.)_NEWLINE_Streep \xc5\xbeinoma u\xc5\xbe savo sugeb\xc4\x97jim\xc4\x85 pam\xc4\x97gd\xc5\xbeioti akcentus. Filme The Bridges of Madison County, ji vaidino moter\xc4\xaf, kilusi\xc4\x85 i\xc5\xa1 Bario Italijoje. Filme Sophie\'s Choice ji vaidino moter\xc4\xaf i\xc5\xa1 Lenkijos. Ji \xc4\xafgarsino persona\xc5\xbeus filmuose The Simpsons, King of the Hill, A. I. Artificial Intelligence._NEWLINE_2002\xc2\xa0m. Meryl kartu su Nicolas Cage vaidino Spike\xe2\x80\x99o Jonze filme Adaptation.. Ji vaidino ra\xc5\xa1ytoj\xc4\x85 Susan Orlean. Kartu su Nicole Kidman ir Julianne Moore pasirod\xc4\x97 filme The Hours. Su Al Pacino ir Emma Thompson pasirod\xc4\x97 miniseriale Angels in America, kuriame suvaidino keturis vaidmenis. U\xc5\xbe \xc5\xa1\xc4\xaf film\xc4\x85 ji gavo savo antr\xc4\x85j\xc4\xaf Emmy apdovanojim\xc4\x85. Ji suvaidino tet\xc4\x85 Josephine filme Lemony Snicket\xe2\x80\x99s A Series of Unfortunate Events kartu su Jim Carrey._NEWLINE_Be to, ji pasirod\xc4\x97 Jonathan\xe2\x80\x99o Demme perdirbtame filme The Manchurian Candidate, kuriame vaidino su Denzel Washington. Nuo 2002\xc2\xa0m., Streep \xc5\xa1eimininkauja kasmetiniame renginyje Poetry & the Creative Mind, taip pat paramos koncerte, norint paremti \xe2\x80\x9eNational Poetry Month\xe2\x80\x9c ir Academy of American Poets programoje. Kartu su Liam Neeson Streep \xc5\xa1eimininkavo Nobelio taikos premijos koncerte Osle, Norvegijoje 2001\xc2\xa0m._NEWLINE_2004\xc2\xa0m., Streep buvo apdovanota AFI Life Achievement apdovanojimu, u\xc5\xbe gyvenimo ind\xc4\x97l\xc4\xaf praturtinant Amerikos kin\xc4\x85 ir televizij\xc4\x85._NEWLINE_2005\xc2\xa0m. Meryl suvaidino filme \xe2\x80\x9eMano geriausias meilu\xc5\xbeis\xe2\x80\x9c. 2006\xc2\xa0m. Robert\xe2\x80\x99o Altman filme A Prairie Home Companion, kuriame vaidino su Lindsay Lohan ir Lily Tomlin; taip pat didelio pasisekimo filme The Devil Wears Prada, kartu su Anne Hathaway. \xc5\xa0is filmas peln\xc4\x97 Streep Auksin\xc4\xaf Gaubl\xc4\xaf ir Oskaro nominacij\xc4\x85._NEWLINE_2008\xc2\xa0m. Meryl suvaidino Donn\xc4\x85 filme Mamma Mia!. U\xc5\xbe \xc5\xa1\xc4\xaf vaidmen\xc4\xaf ji laim\xc4\x97jo National Movie apdovanojim\xc4\x85, Auksinio Gaublio nominacij\xc4\x85. Streep suvaidino seser\xc4\xaf Aloysius 2008\xc2\xa0m. filme Doubt. U\xc5\xbe \xc5\xa1\xc4\xaf film\xc4\x85 ji peln\xc4\x97 Oskaro ir Auksinio Gaublio nominacij\xc4\x85. Su Anne Hathaway ji dalijasi Broadcast Film Critics Association apdovanojimu, taip pat laim\xc4\x97jo Screen Actors Guild apdovanojim\xc4\x85._NEWLINE_Filme Julie ir Julia, Meryl vaidina amerikie\xc4\x8di\xc5\xb3 vir\xc4\x97j\xc4\x85 Julia Child. Ji vaidina Nancy Meyers romantin\xc4\x97je komedijoje It\'s Complicated, kartu su Alec Baldwin ir Steve Martin.\n_START_SECTION_\nTeatras\n_START_PARAGRAPH_\nNiujorke 1976\xc2\xa0m. ji pasirod\xc4\x97 Brodv\xc4\x97jaus dviej\xc5\xb3 dali\xc5\xb3 programoje: Tennessee Williams 27 Wagons Full of Cotton ir Arthur\xe2\x80\x99o Miller\xe2\x80\x99io A Memory of Two Mondays. U\xc5\xbe pirm\xc4\x85j\xc4\xaf Meryl gavo \xe2\x80\x9eTony\xe2\x80\x9c apdovanojimo nominacij\xc4\x85 kaip Geriausia pjes\xc4\x97s aktor\xc4\x97. Ji taip pat vaidino Anton Chekhov\xe2\x80\x99o The Cherry Orchard ir Bertolt\xe2\x80\x99o Brecht-Kurt\xe2\x80\x99o Weill miuzikle, Happy End. U\xc5\xbe \xc5\xa1iuos pastatymus Streep gavo Drama Desk apdovanojim\xc5\xb3 nominacijas. Kuomet Streep prad\xc4\x97jo savo karjer\xc4\x85 kine, ji ilgai nebevaidino teatre._NEWLINE_2001\xc2\xa0m. liepos m\xc4\x97n., Streep gr\xc4\xaf\xc5\xbeo \xc4\xaf scen\xc4\x85 po daugiau nei 20 met\xc5\xb3 ir suvaidino Arkadin\xc4\x85 Anton Chekhov\xe2\x80\x99o The Seagull. Pastatym\xc4\x85 re\xc5\xbeisavo Mike Nichols. Taip pat vaidino Kevin Kline, Natalie Portman, Philip Seymour Hoffman, Christopher Walken, Marcia Gay Harden ir John Goodman._NEWLINE_2006\xc2\xa0m. rugpj\xc5\xab\xc4\x8dio ir rugs\xc4\x97jo m\xc4\x97n, ji suvaidino pastatyme Mother Courage and Her Children Taip pat ji suvaidino dramaturgo Tony Kushner pjes\xc4\x97je Angels in America, kuriai dainas para\xc5\xa1\xc4\x97 kompozitor\xc4\x97 Jeanine Tesori; pastatym\xc4\x85 re\xc5\xbeisavo George C. Wolfe. Trij\xc5\xb3 su puse valandos trukm\xc4\x97s pjes\xc4\x97je Streep vaidino kartu su Kevin Kline ir Austin Pendleton. Scenoje Meryl sudainavo kelet\xc4\x85 dain\xc5\xb3 ir vaidino beveik visose pjes\xc4\x97s scenose.\n_START_SECTION_\nMuzika\n_START_PARAGRAPH_\nPo pasirodymo miuzikle Mamma Mia!, Streep atlikta daina \xe2\x80\x9eMamma Mia\xe2\x80\x9c Portugalijos muzikos topuose pakilo iki 8 vietos, susumavus ir didelius Streep pasiekimus pramog\xc5\xb3 versle._NEWLINE_35th People\xe2\x80\x99s Choice apdovanojimuose jos dainos \xe2\x80\x9eMamma Mia\xe2\x80\x9c versija laim\xc4\x97jo \xe2\x80\x9eM\xc4\x97gstamiausios dainos i\xc5\xa1 garso takelio\xe2\x80\x9c apdovanojim\xc4\x85. 2008\xc2\xa0m., Streep buvo nominuota Grammy apdovanojimui u\xc5\xbe dainos Mamma Mia! garso takel\xc4\xaf.'